b'\n_START_ARTICLE_\nEspoo\n_START_PARAGRAPH_\nEspoo [\xcb\x88espo\xcb\x90] (\xc5\xa1vedsko Esbo) je mesto na ju\xc5\xbeni obali Finske. Je del helsin\xc5\xa1kega metropolitanskega obmo\xc4\x8dja, skupaj z mesti Helsinki, Vantaa in Kauniainen. Na vzhodu meji s Helsinki in Vantaa, medtem ko obkro\xc5\xbea Kauniainen. Zajema povr\xc5\xa1ino 528 km\xc2\xb2, od tega je 312 km\xc2\xb2 kopnega. Leta 2005 je imelo 229.443 prebivalcev, s \xc4\x8demer je bilo drugo najve\xc4\x8dje mesto na Finskem._NEWLINE_Tu ima sede\xc5\xbe Univerza Aalto in ve\xc4\x8d tehnolo\xc5\xa1kih podjetij, med katerimi je najpomembnej\xc5\xa1i telekomunikacijski gigant Nokia.'